Места за људе: утемељивање избора дома за старе особе

Влада Аустралије уноси промене у вези неге старих лица у домовима за старе особе, тако да имате више избора.

Стварамо нови систем домова за старе особе који додељује места директно старијим лицима која живе у Аустралији. Када почне да важи нови Aged Care Act [Закон о бризи о старим лицима] од 1. јула 2025. године, ове промене значе:

* лица којима је потребно да добијају негу у дому за старе особе ће имати више избора да одаберу негу код пружаоца услуга који најбоље одговара њиховим потребама
* лица ће добијати једноставна објашњења како би донела одлуке са више информација о својој нези
* пружаоци услуга ће имати подстицај да обезбеде високо квалитетну негу и савременије моделе неге
* пружаоци услуга ће бити у могућности да понуде више врста помоћи на више места и са мање административног оптерећења.

# Старија лица која сада живе у домовима за старе

Уколико већ живите у дому за старе особе, не треба ништа да урадите како бисте се припремили за ову промену.

Главна разлика коју ћете запазити јесте у додели места, па ће бити лакше да се преселите у нови дом за старе особе према вашем избору, уколико то желите. Влада ће наставити да обезбеђује средства у ваше име директно вашем одабраном дому за старе особе.

# Старија лица која планирају смештај у дому за старе особе

Начин приступа у дом за старе особе ће остати исти до почетка примене новог Закона. Уколико размишљате о пресељењу у дом за стара лица:

* Прво, Aged Care Assessment Team [Тим за процену неге старијих лица] мора да изврши процену вашег стања и да добијете одобрење за смештај у дому за старе особе
* када добијете одобрење, онда можете да нађете и уселите се у дом за старе особе код пружаоца услуга који има слободно место.

# Проналажење помоћи

Бићемо ту да вас подржимо и помогнемо вама и вашој породици да разумете шта ове промене значе и које су вам опције доступне.

Ставићемо, такође, на располагање више објашњења о пружаоцима услуга неге за старе особе како бисмо вам помогли да донесте бољи избор са више информација о томе где желите да приступите нези која вам одговара. Ово укључује и објављивање Star Ratings [оцене изражене звездицама] за пружаоце услуга неге у домовима за старе особе, упоредо са транспарентним информацијама о смештају.

My Aged Care [Служба за бригу о старим лицима] је такође ту да вам помогне.

* За више информација како да приступите услугама бриге о старим лицима, посетите интернет страницу [myagedcare.gov.au](http://myagedcare.gov.au/).
* Можете поднети захтев за процену преко интернета и потражити локалне пружаоце услуга неге старих лица који могу да задовоље ваше потребе.
* Можете позвати **1800 200 422** од понедељка до петка, од 8:00 до 20:00 часова, и суботом, од 10:00 до 14:00 часова.

# Будите у току

Посетите интернет страницу health.gov.au/placestopeople за више информација и нових обавештења.

Постоји такође, и пуно прилика да дате своје мишљење о променама у вези бриге о старим лицима:

* Пријавите се како би примали *EngAged*, наш месечни билтен за старија лица: [comms.agedcareupdates.net.au](http://comms.agedcareupdates.net.au/).
* Посетите интернет страницу Aged Care Engagement Hub [Центар за бригу о старим лицима] како би сазнали више о најновијим могућностима за консултације и резултатима: [AgedCareEngagement.health.gov.au/get-involved](http://AgedCareEngagement.health.gov.au/get-involved).

**Хајде да заједно променимо услуге бриге о старим лицима**

Позивамо Аустралијанце да наставе да дају своја мишљења о реформама бриге о старим лицима.

Посетите интернет страницу [**agedcareengagement.health.gov.au**](http://agedcareengagement.health.gov.au/)

Телефон **1800 318 209** (бесплатна телефонска линија о реформи бриге о старим лицима) За услуге тумача и преводилаца, позовите 131 450 и тражите број 1800 318 209.

Да би користили National Relay Service, посетите интернет страницу [nrschat.nrscall.gov.au/nrs](http://nrschat.nrscall.gov.au/nrs) како би одабрали начин приступа њиховој интернет страници који вам одговара, или позовите NRS Helpdesk на 1800 555 660.

